
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 201 

- 26 Μαρτίου 1999 


ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση τοπικού ρυμοτομικού σχεδίου στην εκτός 
του εγκεκριμένου ρυμοτομικού σχεδίου περιοχή 
του δήμου Κηφισιάς (Ν. Αττικής) για τον καθορισμό 
χώρου ανέγερσης εγκαταστάσεων του Γενικού Ο- 
γκολογικού Νοσοκομείου «ΟΙ ΑΓΙΟΙ ΑΝΑΡΓΥΡΟΙ» 
και καθορισμός ειδικών όρων και περιορισμών δό¬ 


μησης αυτού. 1 

Αναστολή χορήγησης οικοδομικών αδειών και εκτέλε¬ 
σης οικοδομικών εργασιών σε τμήμα του Οικισμού 

Αγ. Ευστρατίου (Παλαιός Οικισμός). 2 

Τροποποίηση σχ. Πόλης στην περιοχή επέκτασης Αη - 
Γιάννης - Μεσαμπελιές - Φορτέτσα του Δήμου Η¬ 
ρακλείου μετατόπιση της οδού μεταξύ των ΟΤ 369 
και ΟΤ 370. 3 


Π ΟΛΕΟΔΟΜ ΙΑ 

ΑΠΟΦΑΣΕΙΣ 

Αρίθ. 2464/574 (1) 

Έγκριση τοπικού ρυμοτομικού σχεδίου στην εκτός του ε¬ 
γκεκριμένου ρυμοτομικού σχεδίου περιοχή του δήμου 
Κηφισιάς (Ν. Αττικής) για τον καθορισμό χώρου ανέ¬ 
γερσης εγκαταστάσεων του Γενικού Ογκολογικού Νο¬ 
σοκομείου «ΟΙ ΑΓΙΟΙ ΑΝΑΡΓΥΡΟΙ» και καθορισμός ει¬ 
δικών όρων και περιορισμών δόμησης αυτού. 

ΟΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 26 του Ν. 1337/1983 «Επέ¬ 
κταση των πολεοδομικών σχεδίων, οικιστική ανάπτυξη και 
σχετικές ρυθμίσεις» (Α' 33), όπως αντικαταστάθηκε με την 
παρ. 13του άρθρου 8τουΝ. 1512/1985 «Τροποποίηση και 
συμπλήρωση πολεοδομικών διατάξεων, ρύθμιση συνα¬ 
φών θεμάτων και θεμάτων του Ταμείου Νομικών» (Α' 4) 


και με την παρ. 1 του άρθρου 29 του Ν. 2224/1994 «Ρύθ¬ 
μιση θεμάτων εργασίας, συνδικαλιστικών δικαιωμάτων, 
υγιεινής και ασφάλειας των εργαζομένων και οργάνωσης 
Υπουργείου Εργασίας και των εποπτευομένων από αυτό 
νομικών προσώπων και άλλες διατάξεις (Α' 112). 

2. Τις διατάξεις των άρθρων 7,8 και 9 του Ν. 1577/1985 
«Γενικός Οικοδομικός Κανονισμός» (Α' 210), όπως τροπο¬ 
ποιήθηκαν με το άρθρο 13 (παρ. 1, 2 και 3) του Ν. 
1647/1986 «Οργανισμός Κτηματολογίου και Χαρτογρα¬ 
φήσεων Ελλάδος (ΟΚΧΕ) και άλλες σχετικές διατάξεις» 
(Α' 141) και με το άρθρο 1 (παρ. 3, 4) του Ν. 1772/1988 
«Τροποποίηση διατάξεων του Ν. 1577/1985 «Γ.Ο.Κ.» και 
άλλες σχετικές διατάξεις (Α' 91). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) καιαντικα- 
ταστάθηκε μετηνπαρ. 2ατου άρθρου 1 του Ν. 2469/1997 
(Α'38). 

4. Τη διάταξη της παρ. 4(γ) του άρθρου 3 του από 
15.6.1994 Π.Δ/τος (Δ' 632) «καθορισμός ζώνης προστα¬ 
σίας του ποταμού Κηφισού και των παραχειμάρρων». 

5. Την 08/ΔΑΣ/175/17.9.1997 απόφαση του Γενικού 
Γραμματέα Περιφέρειας Αττικής (Δ' 829). 

6. Το 79505/6287/20.11.1998 έγγραφο της Δ/νσης Προ¬ 
στασίας Δασών και Φ.Π. 

7. Τα 16312/3883/13.4.1993 και 83225/775/30.12.1994 
έγγραφα της Δ/νσης Περιβαλλοντικού Σχεδιασμούτου Υ¬ 
πουργείου Περιβάλλοντος Χωροταξίας και Δημοσίων 
Έργων. 

8. Την 13/συν.29/19.11.1997 απόφαση της Εκτελεστι¬ 
κής Επιτροπής του Οργανισμού Αθήνας. 

9. Το 28584/9120/6765/29.10.1998 έγγραφο της Δ/νσης 
Πολεοδομικού Σχεδιασμού. 

10. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
Κρατικού Προϋπολογισμού και του οικείου Ο.Τ.Α., απο¬ 
φασίζουμε: 

1. Εγκρίνεται τοπικό ρυμοτομικό σχέδιο στην εκτός του 
εγκεκριμένου ρυμοτομικού σχεδίου περιοχή του δήμου 
Κηφισιάς και ειδικότερα εντός της ζώνης προστασίας του 
Κηφισού ποταμού και των παραχειμάρρων που καθορί¬ 
στηκε με το από 15.6.1994 Π.Δ/γμα (Δ' 632), για τον καθο¬ 
ρισμό χώρου ανέγερσης εγκαταστάσεων του Γ ενικού Ο- 
γκολογικού Νοσοκομείου «ΟΙ ΑΓΙΟΙ ΑΝΑΡΓΥΡΟΙ» όπως 

φαίνεται με στοιχεία 1,2,3 64 στο σχετικό πρωτότυπο 

διάγραμμα σε κλίμακα 1:1000 που θεωρήθηκε από τον 
Προϊστάμενο της Δ/νσης Τοπογραφικών Εφαρμογών με 
την 2464/1999 πράξη του και που αντίτυπό του σε φωτο¬ 
σμίκρυνση δημοσιεύεται με την παρούσα απόφαση. 

2. Οι όροι και περιορισμοί δόμησης του παραπάνω χώ¬ 
ρου ορίζονται ως εξής: 

-Μέγιστο ποσοστό κάλυψης; δέκα πέντε τοις εκατό 
(15%) της επιφάνειας του. 

-Συντελεστής δόμησης: τριάντα εκατοστά (0,30). 

-Μέγιστος αριθμός ορόφων των κτιρίων τρεις (3) με μέ¬ 
γιστο επιτρεπόμενο ύψος αυτών δεκατρία (13) μέτρα. 

-Επιτρέπεται η ανέγερση περισσοτέρων του ενός κτι¬ 
ρίων στον παραπάνω χώρο. 

-Τα ανεγερθησόμενα κτίρια πρέπει να απέχουν από τα 
όρια του χώρου προς τους γύρω διαμορφωμένους δρό¬ 
μους δέκα (10) μέτρα τουλάχιστον και από τα λοιπά όρια 
πέντε (5) μέτρα τουλάχιστον. 

3. Τα κτίρια θα ανεγείρονται σύμφωνα με τους όρους 
της προηγουμένης παραγράφου στο τμήμα του χώρου 
που εμπίπτει στην περιοχή Β της ζώνης προστασίας του 
Κηφισού ποταμού και κατά τα λοιπά εφαρμόζονται οι δια¬ 
τάξεις του άρθρου 4του από 15.6.1994 Π.Δ/τος. 

Στο τμήμα του χώρου που εμπίπτει στην περιοχή Α της 
ζώνης προστασίας του Κηφισού ποταμού εφαρμόζονται 
επίσης οι διατάξεις του παραπάνω Π.Δ/τος. 

4. Ως προς τη διάθεση αποβλήτων και λυμάτων του Νο¬ 
σοκομείου ορίζονται τα εξής: 

-Η διάθεση των στερεών μολυσματικών αποβλήτων 
πρέπει να γίνεται σύμφωνα με τους όρους της από 
16.9.94 σύμβασης μεταξύ Γ.Ο.Ν.Κ. και ΕΣΔΚΝΑ. 


Επίσης στο χώρο του Νοσοκομείου πρέπει να κατα- 
σκευασθεί ιδιαίτερος ειδικός ψυχόμενος χώρος για την α¬ 
ποθήκευση και παραμονή των αποβλήτων αυτών, σε πε¬ 
ρίπτωση μη λειτουργίας του πυρολυτικού κλιβάνου του 
ΕΣΔΚΝΑ για οποιονδήποτε λόγο, σύμφωνα με το υπ’ αριθ. 
83225/775/30.12.94 έγγραφο Δ/νσης Περ/κού Σχεδ/σμού 
ΥΠΕΧΩΔΕ. 

-Η διάθεση των υγρών αποβλήτων του Νοσοκομείου 
πρέπει να γίνεται με σύνδεση με τον υφιστάμενο αγωγό α¬ 
σφαλείας του Κέντρου Λυμάτων Μεταμόρφωσης μετά α¬ 
πό σχετική μελέτη, σύμφωνα με τους όρους του υπ’ αριθ. 
182003/8.4.94 εγγράφου της ΕΥΔΑΠ και της υπ’ αριθ. 
8/13.4.94 απόφασης Διοικητικού Συμβουλίου του Νοσο¬ 
κομείου. 

-Σε περίπτωση που η διάθεση των παραπάνω αποβλή¬ 
των γίνεται εντός του εν λόγω χώρου (αποτεφρωτικός κλί¬ 
βανος, βιολογικός καθαρισμός κ.λπ.) πρέπει να τηρηθεί η 
διαδικασία της ΚΥΑ 69269/5387/1990 (Β'678). 

5. Για τους υφιστάμενους αγωγούς ύδρευσης της ΕΥ- 
ΔΑΠ που διέρχονται ή γειτνιάζουν με το χώρο του Νοσο¬ 
κομείου, ισχύουν οι περιοριστικές διατάξεις της 
Α5/5180/88 (άρθρο 1 παρ. 3) υγειονομικής διάταξης, σύμ¬ 
φωνα με το υπ’ αριθ. 164986/28.2.91 έγγραφο ΕΥΔΑΠ. 

6. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Φεβρουάριου 1999 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 

Αριθ. 974/1998/ΑΦ Σχ.Πόλης Μ 

Αναστολή χορήγησης οικοδομικών αδειών και εκτέλεσης 
οικοδομικών εργασιών σε τμήμα του Οικισμού Αγ. Ευ¬ 
στρατίου (Παλαιός Οικισμός). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 


Έχοντας υπόψη: 

1 . Τις διατάξεις του Ν. 2218/94. 

2 Τις διατάξεις του Ν. 2240/16.9.94 (ΦΕΚ 153/τ.Α). 

3 . Το άρθρο 14του Ν. 2273/27.12.94 (ΦΕΚ223/τ.Α'). 

4. Τις διατάξεις του άρθρου 8 και 85Ατου Ν.Δ/τος της 
17.7.1923 περί σχεδίων κ.λπ. (Α'228) όπως τροποποιήθη¬ 
καν και συμπληρώθηκαν. 

5. Τις διατάξεις του άρθρου 4 παρ. 3 του Ν. 1577/86 
(Γ 6°ίςδ^τάξειςτου Ν. 2242ΦΕΚ 162/τ.Α7 1 3.10.94 Αρθ. 


7 Τις διατάξεις του Ν. 2508 ΦΕΚ 124/τ.Α/3.6.97 Αρθρ. 
25 παρ. 9α για μεταβίβαση αρμοδιότητας έγκρισης σχε¬ 
δίων πόλεων και οικισμών παραλιακών κ.λπ. στον Γενικό 
Γραμματέα Περιφέρειας. 

8. Τις δ/ξεις του Π.Δ. 28 ΦΕΚ 9/τ.Α'/5.2.93 Αρθρ. 1 παρ. 


Β3. , , ^ 

9. Το γεγονός ότι για τον οικισμο Αγιου Ευστράτιου εκ¬ 
πονείται Πολεοδομική Μελέτη η οποία βρίσκεται στο τε¬ 
λικό της Στάδιο και από την οποία εξαιρέθηκε το τμήμα 
του παλαιού οικισμού το οποίο χρήζει ειδικής μελέτης α¬ 
νάπλασης και είναι αναγκαίο στο τμήμα αυτό αν προλη- 
φθεί η δημιουργία τετελεσμένων γεγονότων με την ανέ¬ 
γερση οικοδομών σε προβλεπόμενους κοινόχρηστους 
χώρους, ή με την κατασκευή κτιριακών όγκων που δεν έ¬ 
χουν σχέση με την μορφολογία την ιστορία και την εξέλι¬ 
ξη του οικισμού. 

10. Το γεγονός ότι για το τμήμα αυτό υπάρχει ασαφεια 
ως προς το ιδικτησιακό καθεστώς, και τα όρια των οικο¬ 
πέδων σε συνδυασμό με τους υφιστάμενους κοινόχρη¬ 
στους χώρους. 

11. Το αριθ. οικ. 10383/3675/7.4.97 έγγραφο ΥΠΕΧΩΔΕ 
που αναφέρεται στην αναγκαιότητα εκπόνησης ειδικής 
μελέτης ανάπλασης στην περιοχή του Παλαιού Οικισμού 
Αγ. Ευστρατίου. 


12. Το αριθ. 16098/5155/28.5.97 έγγραφο ΥΠΕΧΩΔΕ με 
το οποίο δόθηκαν κατευθύνσεις για την Ειδική μελέτη α¬ 
νάπλασης του συγκεκριμένου τμήματος. 

13. Το γεγονός ότι επίκειται να ανατεθεί άμεσα από το 
ΥΠΕΧΩΔΕ η παραπάνω συμπληρωματική μελέτη. 

14. Την αριθ. 56 / 12 / 17 . 8 .1998 απόφαση Κοινοτικού Συμ¬ 
βουλίου Αγ. Ευστρατίου με την οποία ζητείται η αναστο¬ 
λή έκδοσης Οικοδομικών Αδειών στο χώρο του Παλαιού 
Οικισμού για τους λόγους που προαναφέραμε. 

15. Το αριθ. 6278/8.9.1998 έγγραφο της Δ/νσης Πολεο¬ 
δομίας και Περιβάλλοντος της Ν.Α. Λέσβου. 

16. Το γεγονός όπ από την παρούσα απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού και του οικείου Ο.Τ.Α., αποφασίζουμε: 

Αναστέλλουμε για δώδεκα (12) μήνες την έκδοση οικο¬ 
δομικών αδειών και την εκτέλεση οικοδομικών εργασιών, 
σε τμήμα του οικισμού Αγ. Ευστρατίου και συγκεκριμένα 
στην περιοχή του Παλαιού οικισμού, όπως αυτός απεικο¬ 
νίζεται και οριοθετείται με κόκκινο περίγραμμα στο συ¬ 
νημμένο απόσπασμα χάρτου κλίμακας 1:1000 υπό τα 
στοιχεία Α-Β-Γ-Δ-Ε-Ζ-Η-Θ-Ι-Κ-Λ-Μ-Ν-^-Ο-Α. 
Της παρούσας αναστολής εξαιρούνται: 

Α. Οικοδομικές Άδειες επισκευών σε νομίμως υφιστά¬ 
μενα κτίρια. 

Β. Οικοδομικές Άδειες αλλαγής χρήσης εφόσον με την 
νέα χρήση δεν θίγονται μορφολογικά στοιχεία του κτιρί¬ 
ου. 

Γ. Αναθεωρήσεις οικοδομικών αδειών υφιστάμενων χτι¬ 
σμάτων χωρίς αύξηση της κάλυψης. 

Δ. Εκτέλεση οικοδομικών εργασιών με βάση νομίμως 
εκδοθείσες οικοδομικές άδειες εφόσον έχουν ολοκληρω¬ 
θεί οι εργασίες θεμελίωσης. 

Όλες οι παραπάνω άδειες και αναθεωρήσεις θα πρέπει 
υποχρεωτικά να εγκρίνονται από την αρμόδια Ε.Π.Α.Ε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Η ισχύς της παραπάνω απόφασης θα αρχίζει απο την η¬ 
μερομηνία δημοσίευσής της στο ΦΕΚ. 

Μυτιλήνη, 8 Φεβρουάριου 1999 

Ο Γενικός Γραμματέας Περιφέρειας 
ΤΡΙΑΝΤΑΦΥΛΛΟΣ ΠΑΠΑΔΟΠΟΥΛΟΣ 

Αριθ. 1319/98 σχετ. 5805/98, 722/99 (3) 

Τροποποίηση οχ. Πόλης στην περιοχή επέκτασης Αη - 
Γιάννης - Μεσαμπελιές - Φορτέτσα του Δήμου Ηρα¬ 
κλείου μετατόπιση της οδού μεταξύ των ΟΤ 369 και ΟΤ 
370. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

Α1. Τις διατάξεις του από 17.7.23 Ν.Δ. και ιδιαίτερα τα 
άρθρα 3 και 7 αυτού. 

2. Το Ν. 1337/83 (ΦΕΚ 33Α) όπως τροποποιήθηκε και ι¬ 
σχύει σήμερα. 

3. Τις διατάξεις του Ν. 2508/97 (ΦΕΚ 124/τ.Α') και ιδιαί¬ 
τερα του άρθρου 25 παρ. 9α αυτού. 

4. Το ισχύον ρυμοτομικό σχέδιο της περιοχής επέκτα¬ 
σης «Αη - Γιάννη - Μεσαμπελιές - Φορτέτσα» του Δήμου Η¬ 
ρακλείου ΦΕΚ 204/τ.Δ'/14.4.89. 

5. Τις υπ’ αριθ. 3723/92,486/94,686/97 απόφαση του ΔΣ 
Ηρακλείου. 

6. Την απόφαση του ΣΧΟΠ Ν. Ηρακλείου με αριθ. πρακ. 
7ο/98 όπου δέχεται την τροποποίηση σύμφωνα με την α¬ 
πόφαση του Δ.Σ. Ηρακλείου. 


7. Την ομόφωνη θετική γνωμοδότηση του ΣΧΟΠ Περι¬ 
φέρειας Κρήτης όπως αυτή διατυπώθηκε στην 3η/30.9.98 
συνεδρίασή του (θέμα 6ο). 

8. Το 42026/18.1.99 έγγραφο ΦΕΚ (Τμήμα Α4), αποφα¬ 
σίζουμε: 

1. Εγκρίνουμε την τροποποίηση του σχεδίου Πόλης 
στην περιοχή «Αη - Γιάννη - Μεσαμπελιές - Φορτέτσα» 
του Δήμου Ηρακλείου με μετατόπιση της οδού μεταξύ 
των ΟΤ 369 και ΟΤ 370 όπως αυτή φαίνεται στο τοπο- 
γραφικό διάγραμμα 1:500 που συνοδεύει την παρούσα 
απόφαση, για λόγους διευκόλυνσης της πράξης εφαρ¬ 
μογής και εναρμόνισης του σχεδίου με την υφιστάμενη 
κατάσταση. 

2. Η απόφαση αυτή δεν δημιουργεί δαπάνη σε βάρος 
του Ελληνικού Δημοσίου. 

3. Η ισχύς της παρούσας άρχεται από της δημοσιεύσε- 
ώς της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 27 Ιανουάριου 1999 

Ο Γενικός Γραμματέας Περιφέρειας 
Β. ΒΑΛΑΣΟΠΟΥΛΟΣ 

